Pjotrs Poluškins
Pjotrs Poluškins (krievu: Пётр Алексеевич Полушкин, dzimis 1924. gada 14. jūlijā, miris 2009. gada 19. septembrī) bija Sarkanās armijas artilērijas staršina. 1944. gada 17. un 18. augustā artilērijas baterijas sastāvā sekmīgi cīnījās pret pretinieku pie Vītiņiem, par ko 1945. gada 24. martā Poluškinam piešķirts Padomju Savienības Varoņa nosaukums. No 60 artilērijas daļas karavīriem pēc kaujas dzīvi palika 19 cilvēku. 1945. gada martā smagi ievainots Kurzemes ielenkuma kaujās. 1947. gadā demobilizēts un atgriezās dzimtajā ciemā, kur strādāja rūpnīcā.